CELEX: 62009CA0273
Language: sl
Date: 2010-12-22 00:00:00
Title: Zadeva C-273/09: Sodba Sodišča (tretji senat) z dne 22. decembra 2010 (predlog za sprejetje predhodne odločbe Rechtbank Haarlem – Nizozemska) – Premis Medical BV proti Inspecteur van de Belastingdienst/Douane Rotterdam, kantoor Laan op Zuid (Uredba (ES) št. 729/2004 — Uvrstitev blaga „hojca na koleščkih“ v kombinirano nomenklaturo — Tarifna številka 9021 — Tarifna številka 8716 — Popravek — Veljavnost)

26.2.2011   
            
            
               SL
            
            
               Uradni list Evropske unije
            
            
               C 63/5
            
         Sodba Sodišča (tretji senat) z dne 22. decembra 2010 (predlog za sprejetje predhodne odločbe Rechtbank Haarlem – Nizozemska) – Premis Medical BV proti Inspecteur van de Belastingdienst/Douane Rotterdam, kantoor Laan op Zuid
   (Zadeva C-273/09) (1)
   
   (Uredba (ES) št. 729/2004 - Uvrstitev blaga „hojca na koleščkih“ v kombinirano nomenklaturo - Tarifna številka 9021 - Tarifna številka 8716 - Popravek - Veljavnost)
   2011/C 63/09
   Jezik postopka: nizozemščina
   
      Predložitveno sodišče
   
   Rechtbank Haarlem
   
      Stranki v postopku v glavni stvari
   
   
      Tožeča stranka: Premis Medical BV
   
      Tožena stranka: Inspecteur van de Belastingdienst/Douane Rotterdam, kantoor Laan op Zuid
   
      Predmet
   
   Predlog za sprejetje predhodne odločbe – Rechtbank Haarlem (Nizozemska) – Razlaga Uredbe Komisije (ES) št. 729/2004 z dne 15. aprila 2004 o uvrstitvi določenega blaga v kombinirano nomenklaturo (UL L 113, str. 5) – Ortopedske priprave oziroma priprave, namenjene temu, da bi odpravile hibo ali invalidnost v smislu tarifne številke 9021 kombinirane nomenklature – Hojce na koleščkih, namenjene pomoči osebam, ki imajo težave s hojo
   
      Izrek
   
   Uredba Komisije (ES) št. 729/2004 z dne 15. aprila 2004 o uvrstitvi določenega blaga v kombinirano nomenklaturo v različici, ki izhaja iz popravka, objavljenega 7. maja 2004, je neveljavna, če je popravek, po eni strani, razširil področje uporabe prvotne uredbe na hojce na koleščkih, sestavljene iz cevastega aluminijastega okvirja na štirih koleščkih, s prednjima vrtljivima koleščkoma, ročicama in zavorama, ki je namenjena pomoči osebam, ki imajo težave s hojo, in po drugi strani, uvršča navedene hojce na koleščkih pod tarifno podštevilko kombinirane nomenklature 8716 80 00.
   
      (1)  UL C 267, 7.11.2009.